અમદાવાદ: મેગાસિટી અમદાવાદ આશરે ૪૬૬ ચો.કિમી વિસ્તારમાં ફેલાયેલું છે. શહેરના ભૌગોલિક વિસ્તારને જોતા ૧પ ટકા જેટલો વિસ્તાર ગ્રીન કવર હેઠળ હોવો જરૂરી છે પરંતુ માત્ર ૪.૬૬ ટકા ગ્રીન કવર છે. તંત્ર દ્વારા આગામી ચોમાસામાં નવાં ૧.પ૦ લાખ વૃક્ષ વાવવાની ક્વાયત આરંભાઇ હોઇ વર્ષ ર૦૧રના સર્વે મુજબ અમદાવાદમાં લીમડાનાં સૌથી વધુ ૧.૪૩ લાખ વૃક્ષ નોંધાયાં છે. ચાલુ ચોમાસામાં મ્યુનિસિપલ કોર્પોરેશનનો દોઢ લાખથી વધુ વૃક્ષો વાવવાનો ટાર્ગેટ છે.